ISANDA LAUAS
Tere tulemast saatesse!
Mina olen Martti Ojares
ja mu tänane külaline on Keenia pastor.
Mul on raske sinu nime välja öelda, mistõttu ütle ise oma nimi välja.
Minu nimi on Ndegwa Henry Maina.
Tere tulemast siia saatesse!
Me räägime saates soome keeles,
aga saate lõpus, vaba sõna ajal, räägid sa inglise keeles.
Vaatame, kuidas kõik läheb, aga sa räägid üsna hästi soome keelt!
Nagu selles saates kombeks, räägi, kuidas sa sattusid Soome?
Kus sa sündisid ja miks juhtus see, mis just juhtus?
Nagu ma ütlesin, ma olen pärit Keeniast.
Mu naine ja lapsed on ka keenialased.
Mu lapsed sündisid siin.
Ma tulin Soome 1996. aastal. Ma tulin siia õppima.
Põhjus, miks ma Soome tulin, oli see, et mu isal oli reisibüroo.
Ta käis 1980'ndatel 4-5 korda Soomes.
Tal oli palju sõpru
ja ta tutvus reisibüroo kaudu misjonitöö tegijatega.
Samuti ka ärimeeste ja turistidega.
Mäletan, et kui olin veel väike,
olid sellised misjonärid
nagu näiteks Ake Söderlund ja Matti Karjalainen FIDA'st.
Samuti Harri Hakola FIDA'st - heategevusorganisatsioonist.
Oli ka üks naine hüüdnimega Lulu. Ta oli pärit Porist.
Läksime koos isaga tema juurde ja ta küpsetas meile saiakesi.
1985. a, kui olin umbes 10-aastane, tulime kogu perega Soome külla.
Nii et mu isa tutvus soomlastega reisibüroo kaudu.
Tema reisibüroo nimi oli Crocodil Travel.
Soomlased kutsusid teda tavaliselt krokodilli meheks.
Kuidas sellel reisibürool sel ajal ka läks?
Väga hästi läks.
Rohkem oli turiste Rootsist, Norrast. Soomest oli ka palju turiste.
Seda kaudu ta tuligi Soome ja Rootsi külaskäigule.
Su vanemad olid usklikud. - Jah.
Esimesed kokkupuuted usuga tekkisid sul vanemate kaudu.
Jah.
Mu isa isa ja ema olid kristlased, tegutsedes koguduses juhtidena.
Seda kaudu käisime igal aastal nende juures.
Lugesime Piiblit ja laulsime.
Ühtlasi viisid isa ja ema meid igal pühapäeval kogudusse.
Olgu siinkohal öeldud, et 1985. aastal oli Keenias suur ärkamine.
Sellest ei kirjutatud palju,
aga see ärkamine Keenias oli väga võimas.
Mäletan, kuidas käisime emaga ärkamiskoosolekutel.
Nii, kui ma uksest sisse sain, hakkasin kohe nutma
ja ma ei saanud aru, miks.
Mäletan, et kui olin u 10-aastane, andsin oma elu Jeesusele,
kuigi ma ei mõistnud veel selle tähendust.
Mõistsin alles siis, kui käisin gümnaasiumis.
Sel ajal, kui olid Aafrikas, olid sa teatud mõttes usklik,
aga Soome tulles, kus polnud enam vanemate kohalolu,
juhtus midagi.
Jah.
Mäletan, et tahtsin kohe peale gümnaasiumi
natuke maailma avastada.
Tahtsin tunda elust rõõmu ja teha, mida iganes tahan.
Aga mu vanemad olid ranged ja ei lubanud mul kuhugile minna.
Kasvõi öö läbi tantsima.
Nad tahtsid ainult, et ma õpiksin ja edendaksin oma elu.
Kui ma aga Soome tulin, oli mul vabadus.
Mul oli võimalus teha, mida iganes tahtsin.
Siis hakkaski mu kristlik elu allamäge minema.
See kestis sul aastaid?
Umbes 2 aastat.
Aga need kristlikud väärtused, mille olin omandanud,
need jäid mu südamesse.
See on tähtis põhjus, miks õpetada lastele Piiblit,
sest need väärtused jäävad südamesse.
Nii mäletan ka, et alati, kui tegin, mida tahtsin,
meenus mulle õhtul koju tulles:
"Kuule, see pole õige! See pole õige elu."
See tuli mulle kogu aeg meelde.
Südametunnistus ärkas. - Just.
Kuid siis jõudsid sa Nastolasse noorte sekka ja kogudusse.
- Jah.
Kui olin 2 aastat siin olnud,
tulid Jumala Sõna ja need väärtused tagasi.
Mäletan, et kui olin veel Keenias ja me igal nädalal kooli läksime,
oli emal üks kassett.
Tol ajal polnud mingeid Bluetooth'e, CD'sid jne.
Nii oli mu emal üks muusikaga kasset, mille ta pani kooli sõidu ajal mängima.
Sõiduaeg oli 30 minutit.
Ta alati laulis neid laule.
Mäletan, et ta saatis mulle selle kasseti siia Soome.
Panin selle mängima ja kuulasin seda muusikat.
See hakkas mind muutma.
Seejärel sain kokku noortega, kes käisid Nastola nelipühi koguduses
Nad olid innukad ja näljased Jumala järele
ja see mõjutas ka minu elu.
Tahtsin ka seda, mis neil on. Tahtsin olla nii nagu nemad olid.
Käisin mitu korda Nastolas. Meil olid laagrid, palvehetked jne.
Siis hakkas midagi juhtuma.
See oli 1998. aastal,
mil mul tekkis võimalus minna Keeniasse.
See oli esimene kord,
kui mul oli võimalus minna tagasi Keeniasse.
Külastasin oma vanemaid, vendi ja õdesid.
Aga ka seal ei teinud ma lõplikku otsust
oma elu Jeesusele andmise osas.
Aga tagasiteel Soome, lennukis olles, ma palvetasin maandumise ajal
ja ütlesin Jumalale:
"Ma ei taha jätkata seda elu, mis mul oli."
2 päeva peale saabumist haigestusin malaariasse
ja sattusin 2 nädalaks haiglasse.
Palusin selle 2 nädala jooksul oma sõpru,
et nad tooksid mulle mu Piibli.
Mul oli Piibel, mille sain, kui olin veel noor.
Võtsin selle Soome kaasa.
Nad tõid mulle selle Piibli ja ma lugesin seda.
Haiglas olles langesin põlvedele ja palvetasin.
Palusin Jumalat: "Tahan anda oma elu Sulle!"
Ma ei tea, kuidas seda seletada, aga toimus üks pööre.
Kui ma haiglast välja sain, ei tahtnud ma enam oma vanu sõpru.
Hakkasin otsima kogudust.
See 2 nädalat haigust oli sulle justkui Jumala kingitus.
Ta muutis sinus selle, mida muidu oleks olnud raske muuta.
See on Jumala arm,
et isegi, kui meie hülgame Tema, ei hülga Tema meid kunagi.
Ta otsib meid alati ja tuleb alati meie ligi.
Mu sõbrad arvasid peale seda,
et seoses mu haigusega juhtus minuga midagi hullu,
aga ma ei tahtnud enam olla koos nendega.
Tahtsin otsida ainult kogudust.
Nagu sa ütlesid, et Jumal ei jäta meid kunagi,
siis kust see tuleb,
et meil inimestel on loomu poolest sellest asjast hoopis teine arusaam?
Me ei usu, et Jumal on armastav Jumal
ega jäta meid.
Mu meelest tuleb see sellest,
et tavainimesed hülgavad meid alati, kui me midagi valesti teeme
ja me arvame, et Jumal on samasugune.
Me ei usu, et Tema armastus ei sõltu sellest, mida oleme teinud.
Tema ainult armastab meid.
Siin ongi see erinevus.
Kui mulle sai selgeks,
et Ta armastab meid ka siis, kui teeme, ükskõik mida,
siis see muutis mind ja mu elu.
Usun, et seda on tähtis mõista ja selle järgi elada,
et Jumal ei jäta mind, vaid Ta armastab mind.
Muidugi Ta ka koolitab sind ja viib sind läbi katsumustest.
Sinu puhul oli see 2-nädalane malaaria
inimlikult vaadates vaevaline.
Aga see oli arm. - Jah.
See oli arm.
Ja nagu ma ütlesin,
tahtsin peale seda ainult kogudusse minna.
Nii otsisingi endale kogudust.
Oli üks rahvusvaheline kogudus,
mille nimi oli Lighthouse Christian Fellowship
ja kus oli pastoriks Paul Bowo.
Tema juhtimise all ma kasvasingi.
Mäletan, et tahtsin ainult Jumalat teenida.
Läksin kogudusse tund aega varem kohale.
Tahtsin teha koguduses ükskõik, mis vajalikku tööd.
Läksin ühel päeval kohale ja ülistusgrupis oli probleem.
Seal polnud kohal inimest, kes laulaks või juhiks.
Mõtlesin, et lähen ja proovin ja olen sellest peale juhtinud ülistust.
Jumal hakkas avama mulle uksi.
Sul tekkis selle kõrvalt võimalus õppida ka ametit igapäeva tööks.
Tulin Soome, et õppida hotellindust, restoranide tööd ja reisibüroode tööd.
Lühidalt "restonomy" (ing. k.)
See oli see ala, mida tahtsingi õppida.
Mu isal oli reisibüroo.
See oligi põhjus, miks tulin seda õppima.
Kui ma Keenias olin,
tahtsin õppida rohkem toiduainete teadust.
Ma õppisin "restonomy" alal,
aga läksin ka Helsingi Ülikooli õppima toiduainete teadust,
lõpetades 2012. a. toiduainete teaduses doktoriõppe.
Väga väljakutsete rikas lugu.
Eriti veel võõral maal ja võõra kultuuri keskel.
Samal ajal oli sul kõrval ka vaimuliku kasvu projekt.
Lisaks õpingud ja ka pere loomine. - Jah.
See oli küll väljakutse.
Aga teisalt mõtlesin, et ma tulin Soome,
kuna Jumal tahtis, et ma tuleksin Soome.
See, et ma õppisin, oli Jumala õnnistus.
Ka see, et ma ei eksinud Tema teedelt.
Ta tõi mind tagasi oma teele ja see oli minu jaoks väga tähtis.
Mis sind huvitas toiduainete teaduses?
Ma ei tea.
Aga huvitav on see, et ma mõtlen vahel,
kuidas mulle meeldib, kui inimesed söövad.
Kui nad söövad tervislikku toitu.
Näen, et ka mu vaimulik kutse on see,
et inimesed sööksid tervislikku vaimulikku toitu.
Jumal pani selle mu südamesse.
Tegin oma õpingute ajal uurimuse, milline on tervislik toit;
millised on toidus tervislikud molekulid ja ained.
Vaimulikul tasandil tähendab see seda,
et mulle meeldib, kui inimesed õpivad tundma hästi Jumala Sõna.
Õpivad tundma Jumalat ja kasvatavad oma usku.
Miks on tähtis, et inimesed õpiksid tundma rohkelt Jumala Sõna
ja seda just õigel moel.
Räägi sellest lähemalt, sest sa oled ju pastor.
Maailm pakub meile kogu aeg kõike, mis on Jumala vastane.
Me elame selles maailmas, aga me pole sellest maailmast.
On tähtis, et me mõistaksime Jumalat.
Eriti praegu, kui on väga tähtis aeg saada aru Jumala tahtest ja mõtetest.
Sest maailmas juhtub igasuguseid asju,
mis võivad juhtida meid, kuhu iganes.
Meil aga on oluline mõista Jumala tööd, tahet ja meelt
ning miks kõik need asjad juhtuvad.
Meil on teistsugune allikas,
kui põrkame kokku probleemidega ja kui elame siin maailmas.
Ehk siis me arusaam kasvab.
Jah ja me mõistame, et me oleme kogu aeg võidu poolel.
Just Jumala Sõna avab arusaama sellest,
mis on Jumala tahe.
Hingevaenlane tahab, et me ei usuks Jumalat
ja mõtleksime Temast valesti.
Selleks ongi vaja Piiblist aru saada
ja teada, kes on Jumal ning mida Ta tahab
ja miks mitmed asjad juhtuvad.
Aga Ta armastab meid ja on meiega kogu aeg.
See on tähtis.
See tuleb sellest, et suurim patt on uskmatus.
Me näeme Piiblist,
kuidas Toomas nägi 3 aasta jooksul, mida Jeesus tegi.
Ta sai aru, et Jeesus tegi üleloomulikke asju
ja ometi ta kahtles, kas Jeesus ikka ilmus.
Ta pidi saama panna oma käed Tema naela kohtadesse.
Kui juba Toomas, nähes kõike, kahtles,
on normaalne mõelda, et meie, kes me pole näinud samal moel,
ka kahtleme.
Milline võiks su meelest olla see ravim,
et inimeste usk tugevneks?
Piibel ütleb: "Inimene ei ela üksnes leivast,
vaid igast sõnast, mis lähtub Jumala suust."
Meie elu pole see, mis on siin maailmas.
Jumala Sõna on see, mis määrab ära meie elu.
Kõik muu hävib, aga Jumala Sõna ei hävi iialgi.
See on püsiv alus.
Selle kaudu saame ka usaldada, et Jumala Sõna on vastupidav alus.
Just.
Kui mõelda tagasi sellele, kui ma gümnaasiumis usklikuks sain,
siis ma ei saanud aru, mis see usk on
ja miks Jumal on mind loonud?
Ma ei saanud sellest aru.
Seepärast mõtlesingi, et maailmas on paremad asjad
ja ma tahtsin neid teha.
Aga peale seda, kui hakkasin Jumalast aru saama,
et Ta tahab luua suhet meiega ja meiega rääkida,
siis see muutis mu elu täielikult.
Seepärast meeldib mulle õpetada inimesi
õppida tundma Jumalat ja Tema Sõna,
et kasvatada suhet Tema ja nende vahel.
Sul on mure hukkuvate hingede pärast. - Jah.
Meie jaoks on see tähtis.
See on ka piibellik, ja ka Piiblis räägitakse sellest,
et peaksime rääkima Jumala tegudest
ehk sellest, mida Jumal teeb.
Uskmatuse puhul on parim rohi see, kui inimesed näevad Jumala tegusid.
Kui inimesed on olnud narkomaanid ja Jumal on nad sellest vabastanud.
On sul näiteid Jumala tegude-imede kohta?
Esimene ime on see,
et kui ka meie Tema hülgame, siis Tema aktsepteerib meid ikka.
Ta võtab meid vastu.
Ma tean inimesi ja ka koguduses on neid, kes elavad maailmas
ja neil tekkivad probleemid.
Neil võib näiteks olla depressioon, masendus jne.
Aga see masendus
võib olla seotud millegagi, mida nad on teinud
ja see ei läinud hästi.
Ja siis tulebki see masendus.
Olen palve ajal näinud, kuidas palve muudab nende elu.
Nad tunnevad Jumala armastust ja Jumal murrab selle masenduse.
Samas tuleb seal jõuda juurpõhjuseni.
Selleks võib olla näiteks andestamatus
ja kõik need asjad, mis seda põhjustavad.
Peab üles leidma selle juurpõhjuse,
et kui see asi andeks palutakse, siis ka haiged tervenevad.
Vahel, kui palvetame inimeste eest, siis Jumal annab teadmisesõna.
Oleme näinud, et mõned ei taha neist asjadest rääkida,
sest need on tülikad asjad.
Nad ei taha, et inimesed neid teavad.
Aga Jumal annab palve hetkel teadmisesõna
ja kui siis küsida, kas see või teine asi juhtus nende elus,
siis nad ütlevad: "Jah, see juhtuski" ja peale seda tuleb kohe vabadus.
Nüüd võiksimegi natuke rohkem rääkida teadmisesõnast.
Teadmisesõna tuleb Pühalt Vaimult.
Me peame rääkima armuandidest ja nendest aru saamisest.
Räägi sellest lähemalt,
sest sinu kui pastori jaoks on see ülimalt oluline,
kuna sind ümbritsevad erinevad inimesed,
kes vajavad üht võtit Jumalalt.
Ütlen nii, et alati, kui palvetan kellegi eest,
kuulan seal samas ka Jumalat.
See on mulle tähtis,
et ma ei palvetaks vaid oma meelte järgi,
aga ma küsin samas ka Jumalalt, mis probleem seal on?
Meil on pastorite meeskond.
Meil on hetkel koguduses 4 pastorit.
Kui me palvetame, siis me vaatame ja kuulame, mida Jumal ütleb.
Vahel Ta annab prohvetliku sõna. See võib olla ka teadmisesõna.
Vahel me ka lihtsalt palvetame ja murrame midagi inimeste elus.
Just see, et ma kuulan kogu aeg, mida Jumal tahab,
mitte ei tee teatud süsteemi järgi.
See on tähtis, et kogu aeg kuulad, mida Jumal ütleb.
Siin räägitakse ka usuelu tuumast.
Tuumast, kus me tahame saada abi kellegi inimese jaoks.
See ei tule meie omast tarkusest või kuskilt mujalt,
vaid see vajab Püha Vaimu kohalolu. - Just.
Ma alati palvetan.
Piiblis on lugu naisest, kes käis vett otsimas.
Jeesus tuli ta juurde ja rääkis ta südamesse.
Nii oligi.
Kui me palvetame inimeste eest, kuulates samas, mida Jumal ütleb,
sest Tema tunneb inimeste südameid,
siis Tema saab anda need sõnad, mis vabastavad inimesi.
Inimesed otsivad just praegusel ajal abi
ja seda idamaistest religioonidest ning muudest valedest allikatest,
mis tulevad hingevaenlaselt.
See hägustab inimestel kõike seda ja viib nad kaugemale Jumalast.
Hingevaenlane juba teab,
mis inimesel selle tagajärjel olema saab.
Masendus, haigused ja mis iganes.
Pastori töös sa kindlasti märkad selliseid asju?
Jah märkan.
Need nõuavad palju aega,
sest paludes inimeste eest, peab olema valmis ootama Jumalat.
Vahel ei juhtu paari minuti jooksul midagi -
võib minna ka terve tund,
aga me oleme näinud, kuidas see muudab inimese elu.
See on südamele nii hea, kui näen,
et inimene tuleb mõne teatud probleemiga,
aga Jumal puudutab teda ja ta saab vabaks.
See tugevdab selle inimese usku ja samuti ka pastori usku.
See tõesti tugevdab meie usku.
See on kogu selle asja juures positiivne nähtus.
Sa oled nüüd Soomes olnud umbes 25 aastat.
- Jah, umbes nii.
Mis on need asjad, mida tahaksid tõsta esile?
Just selles võtmes, kuidas sa näed maailma, Soomet ja ka ärkamist.
Kuidas sa kõike seda kommenteerid?
Tooksin esile kogu asja tuuma ehk selle, kas me tunneme Jumalat?
Kui me tunneme Jumalat, saame teha kõike, mida Ta tahab.
Ükskõik, mis meie ümber ka ei toimuks.
Nii et isegi, kui on probleeme, väljakutseid ja raskusi,
siis kui me tunneme Jumalat...
Taanieli raamatus on öeldud, et need, kes tunnevad Jumalat,
on tugevad ja teevad suuri asju.
Seetõttu ka, kui me tunneme Jumalat, me võime elada isegi keset raskusi.
Nii on mu palve Soome osas,
et Jumal puudutaks kogudusi ja kogudused tunneksid Teda.
Et me võiksime elada väelist elu. - Just.
Jumal tahab kiskuda maha kõik need kindlused,
mille hingevaenlane on meis püstitanud.
Mida sa arvad üldisest kristluse seisust ja ärkamisest?
Sain meie vestluse käigus aru,
et meie ülesanne on jagada rõõmusõnumit.
See rõõmusõnum on see, kui inimene vabaneb ahelaist
ja näeb, et on olemas Jumal, kes armastab ja soovib head.
Kas Soomes on oodata ärkamist?
Ma arvan, et ärkamine on juba alanud.
Kõik probleemid, mis on ümberringi - koroona ja Ukraina sündmused,
varjavad seda, mida Jumal teeb,
aga salajas teeb Jumal palju.
Ta ootab, et kogudus tõuseks üles ja täidaks Tema tahet.
Ta ei taha avaldada mõju ainult Soomes, vaid kogu maailmas.
Ärkamine on juba alanud, aga meie peame kohtuma Jumalaga.
Nüüd aga annan sulle paar minutit vaba sõna jaoks.
Loen Piiblist 2 Ajaraamatu 16:9, tehes seda inglise keeles.
"Sest Issanda silmad jälgivad kogu maad,
et võimsasti aidata neid,
kes siira südamega hoiavad Tema poole."
Nagu juba öeldud, ma tõesti usun, et Jumal juba liigub.
Me kogeme küll palju raskusi,
aga need ei tohiks pimestada meid selle eest, mida Jumal on tegemas.
Kui vaadata Piibli ajalugu,
siis see on täis igasugu väljakutseid ja raskusi.
Sõna kohaselt, mida just lugesin, otsib Jumal neid,
kes siira südamega hoiavad Tema poole.
Miks? Selle pärast, et Ta tahab kasutada neid pääste toomiseks.
Ta tahab kasutada neid haigetele tervise toomiseks.
Ta tahab kasutada neid vabaduse toomiseks neile,
kes on vangis.
Samuti vabaduse toomiseks neile, kes elavad kartuses.
Ta ei teinud seda ainult vanadel aegadel,
vaid Ta saab seda teha ka täna.
Ta teeb seda läbi sinu ja minu elu.
Jätkakem kasvamist ja Jumala Sõna õppimist!
Jätkakem Tema ja Tema tahte tundma õppimist
väljakutsete keskel!
Tõuskem üles täitma Jumala tahet,
et Tema tahe sünniks maa peal nõnda nagu taevas.
Me tõlkisime selle teksti ka eesti keelde,
et vaatajad saaks sellest aru,
aga see oli väga võimas lootusesõnum.
Lõpetuseks veel, et Jumal on hea Jumal
ja Ta tahab vabastada meid ahelatest ning viia meid kord kohale. - Jah.
Aitäh selle huvitava saate eest!
Meil oleks veel paljugi rääkida, aga saime üht-teist siiski avatud.
Just see usu vaimulikkus
ja et me tunneksime ära Vabastaja hääle.
Hea Karjase hääle, kes meid juhib.
Sellega saame aidata ennast ja teisi.
Aitäh ja Jumal juhtigu sind toiduainete alal,
kus teed kõvasti tööd!
Aga ennekõike just pastorina - Jumal juhtigu sind!
Aitäh! - Suur aitäh, et sain olla siin saates!
Jumal õnnistagu teid! - Aitäh!
Soovides toetada Eesti TV7 tööd võite helistada 900 1770 (hind 10)
või teha pangaülekande, leides me andmed www.tv7.ee Aitäh!
Tõlge: Raul Jürimaa